Olimpiese Spele: Oscar oorweldig deur ondersteuningOscar gedurende Saterdag se 400m-naellope. Foto: Wessel Oosthuizen/SAPA Oscar Pretorius neem vanaand op die negende dag van die Olimpiese Spele aan die semi-finale van die 400m-naellope vir mans deel. Dié “lemnaeler” het Saterdag geskiedenis gemaak nadat hy die eerste paralimpiese baanatleet geword het om aan die Olimpiese Spele deel te neem, én boonop vir die semi-finale te kwalifiseer nadat hy tweede in sy uitdunronde gekom het. Intussen stroom gelukwensings van alle oorde in, asook ondersteuning en goeie wense vir die semi-finaal. Oscar het Saterdag op Twitter geskryf: “Thank you to everyone who has supported me, that was UNBELIEVABLE! Was so amazing to feel the energy from the crowd! Semi-final tomorrow! :)” (Dankie aan almal wat my ondersteun het, dit was ongelooflik. Dit was wonderlik om die energie van die skare te voel. Semi-finaal môre!) Die skoot klap vanaand om 21:48 Suid-Afrikaanse tyd.